روسییا ایستینتاق کمیتهسی اصلهن ارمنی اولان بیزنسمئن لئوون آیراپتیانین اؤلومونو یئنیدن تدقیق ائدجک.
آخار. آذ خبر وئریر کی، بو ادعا ایله «کومرسانت» قزئتینه آچیقلامسیندا آیراپتیانین وکیلی کارن نرسئسیان دئییب.
«۱۶ اوکتیابر ۲۰۱۷-جی ایلده موسکوادان گلن ایکی نفر آیراپتیانا کولونییا ایشچیلری واسطهسیله درمان وئریبلر. بونون صاباحیسی گون بیزنسمن بونلاری قبول ائدیب و کولونییانین تیبب منطقهسینده تئزلیکله دونیاسینی دییشیب. اؤلوموندن اؤنجه آیراپئتیان ارمنیستانداکی قارداشینا و دوستو «داغلیق قاراباغ یئپارخییاسی»نین رهبری آرخیپیسکوپ پارقئوه (پارقئو مارتیروسیان اصلهن آذربایجانداندیر. او، سومقاییتدا آنادان اولوب – رئد.) زنگ ائدرک، اونو زهرلدیکلرینی دئییب. آیراپتیان اوزون مدت یاشامایاجاغینی و اونون تیببی اکسپرتیزا کئچیرمهدن دفن ائتمهمهلرینی ایستهییب. حکیملر ایسه اونون اؤلومونون اورک چاتیشمازلیغیندان باش وئردیینی دئییرلر»، – دئیه او بیلدیریب.
وکیل آیراپتیانین اؤلومونده اونون یاخینلارینین الینین اولماسینی دا استثنا ائتمهییب:
«آیراپتیانین سروتی ۱۰۰ میلیون دلاردان چوخ ایدی. بونون ترکیبینه داشینماز املاکلار دا عاییددیر. اگر لئوون آزادلیغا چیخسا ایدی، او زامان عائلهسینه کونفلیکت یاشادیغی بعضی شخصلری ثروتدن محروم ائدجکدی. بو ایسه اونلاری قطیعا راضی سالا بیلمزدی».
قید ائدک کی، آیراپتیان ارمنیستان و داغلیق قاراباغا خاریجی اینوستیسییالاری گتیرن اساس شخص حساب ائدیلیردی. او، ۲۰۱۷-جی ایل ایول آیینین ۱۵-ده موسکوانین دومودئدووو آیروپورتوندا موناکودان گلن تییارهنین تراپی قارشیسیندا فدرال تهلوکهسیزلیک خیدمتی امکداشلاری طرفیندن حبس ائدیلمیشدی. او، "باشنفت" شیرکتینین سهملرینین "سیستئما" مالییه کورپوراسییاسینا ساتیلماسینا دایر جینایتکار سؤودلشمهیه گیرمکده، جینایتکار یوللارلا قازانیلمیش وسایتلرین لقاللاشدیریلماسیندا اتهام اولونوب.
بئله کی، باشقیردیستانین رهبری مورتضی رحیمووون اوغلو اورال رحیمووون رهبرلیک ائتدیی دؤولت نفت شیرکتی "باشنفت"این سهملرینین ۷۱،۸ فایزی "سیستما" کورپوراسییاسینا ایقور ایزمستیوین واسطهچیلیگی ایله ۲ میلیارد دوللارا ساتیلیب. بو سؤودلشمهدن آیراپتیان ۵۰ میلیون دلار قازانیب.
آیراپتیان قاراباغین ونگ کندینده آنادان اولوب. او، ۲۰۱۷-جی ایلین اوکتیابریندا حبسده اؤلوب.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab